作者:王建
標題:贈王侍禦
內容:愚者昧邪正，貴將平道行。君子抱仁義，不懼天地傾。三受主人闢，方出鹹陽城。遲疑匪自崇，將顯求賢名。自來掌軍書，無不盡臣誠。何必操白刃，始致海內平。恭事四海人，甚於敬公卿。有惡如己辱，聞善如己榮。或人居饑寒，進退陳中情。徹晏聽苦辛，坐臥身不寧。以心應所求，盡家猶為輕。衣食有親疏，但恐逾禮經。我今願求益，詎敢為友生。幸君揚素風，永作來者程。